-
ວກ.ອອນໄລ - ໃນສອງວັນ (ແຕ່ວັນທີ 2 ເຖິງວັນທີ 3 ທັນວາ 2015), ທ່ານນາຍົກລັດຖະມົນຕີ ຫງວຽນເຕິນຢຸງ ແລະ ຄະນະຜູ້ແທນຫວຽດນາມ ໄດ້ຢ້ຽມຢາມແລະເຮັດວຽກຢູ່ເອີຣົບ. ເຄື່ອງໝາຍພິເສດອັນໜຶ່ງຂອງການຢ້ຽມຢາມຄັ້ງນີ້ແມ່ນ ຫວຽດນານ ແລະ ສະຫະພາບເອີຣົບ (ອີຢູ) ໄດ້ເຊັນຖະແຫຼງການວ່າດ້ວຍຄວາມສຳເລັດສິ້ນສຸດເປັນທາງການ ການເຈລະຈາສັນຍາການຄ້າເສລີຫວຽດນາມ-ອີຢູ, ໄຂສັກກະລາດໃໝ່ແຫ່ງຄວາມຮ່ວມມືລະຫວ່າງສອງຝ່າຍ.
-
ວກ.ອອນໄລ - ຕອນເຊົ້າວັນທີ 2 ທັນວາ 2015 (ຕາມເວລາຫວຽດນາມ), ທ່ານນາຍົກລັດຖະມົນຕີ ຫງວຽນເຕິນຢຸງ ແລະຄະນະຜູ້ແທນຫວຽດນາມ ໄດ້ມາເຖິງສະໜາມບິນທະຫານ ບຣັດເຊນ, ເລີ່ມຕົ້ນການຢ້ຽມຢາມແລະເຮັກວຽກຢູ່ ລາຊະອານາຈັກແບນຊິກ. ຕ້ອນຮັບທ່ານນາຍົກລັດຖະມົນຕີ ຫງວຽນເຕິນຢຸງ ທີ່ສະໜາມບິນ ມີທ່ານເອກອັກຄະບັດຖະທູດຫວຽດນາມປະຈຳ ລາຊະອານາຈັກແບນຊິກ, ຫົວໜ້າຄະນະຜູ້ແທນຫວຽດນາມປະຈຳສະຫະພາບເອີຣົບ ທ່ານເວືອງເທື່ອຟອງ; ບັນດາພະນັກງານ ລັດຖະກອນສະຖານທູດຫວຽດນາມຢູ່ແບນຊິກ; ຜູ້ຕາງໜ້າກະຊວງການຕ່າງປະເທດແບນຊິກ.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງທ່ານ ໂຈອາຊີມ ເຄົາ ປະທານາທິບໍດີເຢຍລະມັນ, ທ່ານປະທານປະເທດຫວຽດນາມ ເຈືອງເຕິນຊາງ ແລະ ພັນລະຍາ ໄດ້ໄປຢາມຂັ້ນລັດທີ່ປະເທດເຢຍລະມັນ ແຕ່ວັນທີ 24 ຫາ 26 ພະຈິກ 2015. ການຢ້ຽມຢາມຄັ້ງນີ້ມີຄວາມໝາຍປະຫວັດສາດໃນຄວາມພົວພັນສອງຝ່າຍ, ເປັນການຢ້ຽມຢາມຂັ້ນລັດທຳອິດຂອງປະທານປະເທດຫວຽດນາມ ທີ່ປະເທດເຢຍລະມັນ ນັບແຕ່ເມື່ອສອງປະເທດສ້າງສາຍພົວພັນທາງການທູດປີ 1975.
-
ວກ.ອອນໄລ - ແຕ່ວັນທີ 13 ຫາ 19 ພະຈິກ 2015, ທ່ານປະທານປະເທດ ເຈືອງເຕິນຊາງ ແລະ ຄະນະຜູ້ແທນຂັ້ນສູງ ແຫ່ງ ສສ.ຫວຽດນາມ ໄດ້ເຂົ້າຮ່ວມບັນດາການເຄື່ອນໄຫວຕົ້ນຕໍ່ຂອງກອງປະຊຸມສຸດຍອດເວທີປາໄສການຮ່ວມມືເສດຖະກິດ ອາຊີ-ປາຊີຟິກ (APEC - ອາເປັກ) ຄັ້ງທີ 23, ທີ່ໄດ້ຈັດຂຶ້ນຢູ່ນະຄອນຫຼວງ ມານີລາ, ປະເທດສາທາລະນະລັດ ຟິລິບປີນ. ຫວຽດນາມໄດ້ມີການປະກອບສ່ວນທີ່ເໝາະສົມຫຼາຍຢ່າງ ເຂົ້າໃນສັບປະດາຂັ້ນສຸດຍອດດັງກ່າວ.
-
ວກ.ອອນໄລ - ເນື່ອງໃນໂອກາດເຂົ້າຮ່ວມສັບປະດາຂັ້ນສຸດຍອດ ອາເປັກ, ໃນຕອນບ່າຍວັນທີ 11 ພະຈິກ 2015, ທີ່ທຳນຽບປະທານາທິບໍດີຟີລິບປີນ, ທ່ານປະທານປະເທດ ເຈືອງເຕິນຊາງ ໄດ້ມີການພົບປະຫາລືກັບທ່ານປະທານາທິບໍດີຟີລິບປີນ ແບນນິກໂນ ອາກີໂນ. ພາຍຫຼັງການພົບຫາລື, ທ່ານປະທານປະເທດ ເຈືອງເຕິນຊາງ ແລະ ທ່ານປະທານາທິບໍດີຟີລິບປີນ ໄດ້ເປັນສັກຂີພິຍານ ການລົງນາມໃນຖະແຫຼງການຮ່ວມ ກ່ຽວກັບການສ້າງຕັ້ງສາຍພົວພັນຄູ່ຮ່ວມຍຸດທະສາດລະຫວ່າງສອງປະເທດ.
-
ວກ.ອອນໄລ - ວັນທີ 26 ກັນຍາ 2015, ທີ່ສຳນັກງານຂອງອົງການສະຫະປະຊາຊາດ (ນະຄອນນິວຢອກ, ສະຫະລັດອາເມຣິກາ), ກອງປະຊຸມສຸດຍອດຂອງອົງການສະຫະປະຊາຊາດຮັບຮອງເອົາ ລະບຽບວາລະການປະຊຸມ 2030 ກ່ຽວກັບການພັດທະນາແບບຍຶນຍົງ ໄດ້ຈັດພິທີໄຂກອງປະຊຸມຢ່າງສົມກຽດ. ທ່ານເຈືອງເຕິຍຊາງ ກຳມະການກົມການເມືອງ ປະທານປະເທດແຫ່ງ ສສ.ຫວຽດນາມ ໄດ້ເຂົ້າຮ່ວມ ແລະ ກ່າວປາໄສຢັ້ງຢືນຫວຽດນາມສະໜັບສະໜູນ ແລະ ໃຫ້ຄຳໝັ້ນສັນຍາຈະສຸມໃຊ້ແຫຼ່ງພະລັງຂອງຕົນ ເພື່ອປະຕິບັດລະບຽບວາລະການປະຊຸມ 2030 ແລະ ບັນດາເປົ້າໝາຍການພັດທະນາແບບຍືນຍົງ ໃຫ້ໄດ້ຮັບຜົນສຳເລັດ ເພື່ອຜົນປະໂຫຍດລວມຂອງມະນຸດຊາດທັງໝົດ. ວາລະສານກອມມູນິດຂໍເປັນກຽດແນະນຳເນື້ອໃນບົດປາໄສດັ່ງກ່າວຂອງທ່ານປະທານປະເທດ.
-
ວກ. ອອນໄລ - ໃນຕອນເຊົ້າວັນທີ 9 ພະຈິກ 2015, ທີ່ສຳນັກງານສະພາແຫ່ງຊາດຫວຽດນາມ, ທ່ານປະທານສະພາແຫ່ງຊາດ ຫງວຽນຊິງຮູ່ງ ໄດ້ເປັນປະທານໃນພິທີຕ້ອນຮັບ ທ່ານປະທານສະພາແຫ່ງຊາດ ໂກເວີ ລາຊະໂລ ແລະ ຄະນະຜູ້ແທນຂັ້ນສູງສະພາແຫ່ງຊາດ ແຫ່ງສາທາລະນະລັດຮົງກາລີ ມາຢ້ຽມຢາມຫວຽດນາມ ຢ່າງເປັນທາງການ ແຕ່ວັນທີ 8 ຫາ 13 ພະຈິກ. ພາຍຫຼັງພິທີຕ້ອນຮັບ, ສອງຝ່າຍໄດ້ດຳເນີນການພົບປະຫາລືກັນ.
-
ວ.ກ ອອນໄລ - ໂດຍຕອບສະໜອງຕາມຄຳເຊີນຂອງ ປະທານສະພາແຫ່ງຊາດ ຫງວຽນຊິງຮູ່ງ, ຄະນະຜູ້ແທນສະພາສູງ ແຫ່ງລາຊະອານາຈັກແບນຊິກ ນຳໂດຍທ່ານນາງ ຄຣິກຕີນ ດີຟຣາດນີ ປະທານສະພາສູງ ໄດ້ມາຢ້ຽມຢາມຫວຽດນາມ ຢ່າງເປັນທາງການ ແຕ່ວັນທີ 1 ຫາ 8 ພະຈິກ 2015.
-
ວກ.ອອນໄລ - ໂດຍຕອບສະໜອງຕາມຄຳເຊີນ ຂອງທ່ານປະທານປະເທດ ເຈືອງເຕິນຊາງ, ທ່ານໂອລາຟູ ຣາດນາ ກຼີມເຊີນ ປະທານາທິບໍດີ ແຫ່ງສາທາລະນະລັດ ອິດສະລັງ ໄດ້ມາເຖິງນະຄອນຮ່າໂນ້ຍ ເລີ່ມຕົ້ນການຢ້ຽມຢາມຂັ້ນລັດທີ່ ສສ.ຫວຽດນາມ ແຕ່ວັນທີ 3 ຫາ 6 ພະຈິກ 2015. ການຢ້ຽມຢາມແມ່ນເຫດການການເມືອງທີ່ສຳຄັນ, ຂີດໝາຍບາດກ້າວໃໝ່ ໃນການພົວພັນສອງຝ່າຍ, ຢັ້ງຢືນຄວາມຕັດສິນໃຈ ຂອງການນຳ ແລະ ປະຊາຊົນສອງປະເທດ ໃນການເຮັດໃຫ້ຄວາມພົວພັນຫວຽດນາມ - ອິດສະລັງ ຂະຫຍາຍຕົວເລິກເຊິ່ງກວ່າອີກ.
-
ວກ.ອອນໄລ - ໂດຍຕອບສະໜອງຕາມຄຳເຊີນຂອງ ເລຂາທິການໃຫຍ່ຄະນະບໍລິຫານງານສູນກາງ ພັກກອມມູນິດຫວຽດນາມ ຫງວຽນຝູຈ້ອງ ແລະ ປະທານປະເທດສາທາລະນະລັດ ສັງຄົມນິຍົມຫວຽດນາມ ເຈືອງເຕິນຊາງ, ທ່ານ ສີ ຈິ້ນຜິງ ເລຂາທິການໃຫຍ່ຄະນະບໍລິຫານງານສູນກາງ ພັກກອມມູນິດຈີນ ປະທານປະເທດ ແຫ່ງສາທາລະນະລັດ ປະຊາຊົນຈີນ ໄດ້ດຳເນີນການຢ້ຽມຢາມຂັ້ນລັດທີ່ຫວຽດນາມ ແຕ່ວັນທີ 5 ຫາ 6 ພະຈິກ 2015.